# Memòria de l'aigua

La memòria de l'aigua és la suposada capacitat de l'aigua de retenir una «memòria» de les substàncies que prèviament s'hi han dissolt. La memòria de l'aigua és un dels fonaments de l'homeopatia, però no hi ha evidència científica que doni suport a l'existència d'aquesta propietat de l'aigua. El sacsejament de l'aigua a cada estadi de la sèrie de dilucions es diu que és necessari perquè aquest efecte ocorri. El concepte de memòria de l'aigua va ser proposat per Jacques Benveniste (1935-2004) per tal d'explicar els poders terapèutics dels remeis de l'homeopatia, que es preparen amb solucions tan diluïdes que fins i tot ni una molècula de la substància original roman en la majoria de les preparacions. Benveniste va publicar, l'any 1988, uns experiments sobre la memòria de l'aigua en la revista científica Nature però precedit per una editorial de la revista demanant precaució sobre aquest tema. La mateixa revista Nature en el número següent publicà un altre article sobre les altes dilucions i la impossibilitat de l'existència de la memòria de l'aigua.
Mentre que alguns estudis, incloent-hi el de Benveniste, han informat d'aquest efecte, les repeticions amb el sistema de doble cec han fallat en reproduir aquest resultat i, per tant, la memòria de l'aigua és un concepte actualment no acceptat per la comunitat científica i, per tant, la memòria de l'aigua es considera com pseudociència. L'aigua líquida no manté xarxes ordenades de molècules més enllà d'una petita fracció de nanosegons. El debat científic continuà en números posteriors de la revista Nature.
El premi Nobel de Medicina Brian Josephson, que d'altra banda estava obert a donar crèdit a certes propostes paranormals, donà suport a les teories de Benveniste. Benviste va arribar a publicar l'any 1997 un estudi en el qual va assegurar que els efectes de la memòria de l'aigua es podien transmetre mitjançant les línies telefòniques (fins i tot les transatlàntiques). Aquest experiment va ser repetit per les forces armades dels Estats Units però sense resultat positiu.
L'any 2005 es van publicar recerques sobre la dinàmica de la xarxa de l'enllaç d'hidrogen de l'aigua que mostraven que «l'aigua líquida essencialment perd la memòria de correlacions persistents en la seva estructura» dins de 50 milionèsimes de nanosegon. El problema queda manifest quan es veu que hi ha savis que s'allunyen del mètode científic per poder seguir millor les seves creences.

## La memòria de l'aigua en les arts

La paraula que té un alt sentit poètic, va inspirar moltes produccions artístiques com per exemple:
* Memory of water, canço rock de Marillion
* The Memory of Water (1996), comèdia per Shelagh Stephenson
* La memòria de l'aigua. Espectacle familiar (2015) per la companyia Akwa
* La memòria de l'aigua (2015), pel·lícula de Matias Bizé
* Memòria de l'aigua a Menorca, documental sobre les pràctiques tradicionals de gestió de l'aigua a l'illa de Menorca.
* Memòria de l'aigua (2009), escultura-instal·lació de Joan Cortès a Palma
* Memòria de l'Aigua (2013), instal·lació sonor per Sergi Selvas Gardena i Marta Carrasco Bonet.

## Referències

* ↑ Maddox, John «When to believe the unbelievable». Nature, 333, 6176, 1988, pàg. 787–787. DOI: 10.1038/333787a0. PMID: 3386722.
* ↑ Vegeu Mol (unitat) i Homeopatia per a una informació més detallada sobre com es pot calcular el nombre de molècules originari.
* ↑ Dayenas, E.; F. Beauvais, J. Amara, M. Oberbaum, B. Robinzon, A. Miadonna, A. Tedeschit, B. Pomeranz, P. Fortner, P. Belon, J. Sainte-Laudy, B. Poitevin i J. Benveniste «Human basophil degranulation triggered by very dilute antiserum against IgE» (PDF). Nature, 333, 6176, 30-06-1988, pàg. 816–818. DOI: 10.1038/333816a0. PMID: 2455231 [Consulta: 5 juny 2007].
* ↑ Poitevin, Bernard «Jacques Benveniste: a personal tribute». Homeopathy, 94, 2, 2005, pàg. 138–139. DOI: 10.1016/j.homp.2005.02.004.
* ↑ Maddox, John; Randi, J.; Stewart, W. W. «"High-dilution" experiments a delusion» (PDF). Nature, 334, 6180, 28-07-1988, pàg. 287–290. Bibcode: 1988Natur.334..287M. DOI: 10.1038/334287a0. PMID: 2455869.
* ↑ Ball, Philip «Here lies one whose name is writ in water». Nature, 08-08-2007. DOI: 10.1038/news070806-6.
* ↑ Ball, Philip «The memory of water» (en anglès). Nature, 08-10-2004. «The life and work of Jacques Benveniste taught us valuable lessons about how to deal with fringe science, says Philip Ball.»
* 1 2 Cowan, M.L.; Bruner, B.D.; Huse, N; et alii «Ultrafast memory loss and energy redistribution in the hydrogen bond network of liquid H₂O». Nature, 434, 7030, 2005, pàg. 199–202. DOI: 10.1038/nature03383. PMID: 15758995.
* ↑ Brian Josephson, molecule memories, New Scientist letters, 1 November 1997
* ↑ Benveniste, Jacques; P. Jurgens, W. Hsueh i J. Aissa «Transatlantic Transfer of Digitized Antigen Signal by Telephone Link». Journal of Allergy and Clinical Immunology, 21–26 febrer 1997.
* ↑ Macip, Salvador «L'arrogància dels científics». El Períodico, 14-05-2014. «La polèmica sobre l'homeopatia ens recorda que, agradi o no, la realitat és només una i no és opinable. […] Per tant, posar a la mateixa taula un científic i algú que defensa la memòria de l'aigua no és un debat, és un insult a la intel·ligència col·lectiva de la nostra espècie, construïda meticulosament al llarg de mil·lennis.»
* ↑ «Memory of water». Marillion.
* ↑ Thomson, Helen «The Memory ofWater» (en anglès). Fairfax, 31-05-2004.
* ↑ «La memòria de l'aigua. Espectacle familiar. Teatre i titelles». La Vanguardia, 2015. Arxivat de l'original el 2016-08-17 [Consulta: 11 agost 2016].
* ↑ Calabria, Eduard «La memòria de l'aigua». Eix diari, 10 agsot 2016.
* ↑ «Memòria de l'aigua a Menorca». Govern de les illes Balears.
* ↑ Olmo, Santiago; Ros i Salvà, Cristina. [Joan Cortès. Memòria de l'aigua (en català, castellà, alemany i anglès), 2009, p. 120. ISBN 978-84-936697-4-4.
* ↑ Selvas Gardena, Sergi. «Memòria de l'aigua». Arxivat de l'original el 2016-09-20. [Consulta: 11 agost 2016].

## Vegeu també

* Propietats de l'aigua